पेरिस (एफपी)। सोशल मीडिया की दिग्गज कंपनी फेसबुक ने इस साल के शुरुआती तीन महीनों में करीब 58.3 करोड़ फेक अकाउंट को बंद कर दिया। ये सभी अकाउंट हिंसा, आतंकवाद और नफरत फैलाने वाले कंटेंट को प्रसारित करने में लिप्त पाए गए थे। कैंब्रिज एनालिटिका का मामला सामने आने के बाद से ही फेसबुक पर अपने प्लेटफॉर्म को ज्यादा पारदर्शी बनाने का दवाब है। इसी क्रम में कंपनी ने करोड़ों फेक अकाउंट बंद करने के साथ ही 200 एप पर भी रोक लगाई है।